VS002219
Datum: 2005-01-01T01:00:00.000+01:00
datum_sodbe_i_stopnje: 2011-04-19T00:00:00.000Z
podrocje: višina odškodnine za nepremoženjsko škodo
institut: kršitve pravic osebnosti
skupina: poseg v druge pravice osebnosti
fischer: ni določljiva
odskodnina: 2.600 EUR (za vsako od tožnic)
opombe: II Ips 46/2012. Reviziji tožene stranke je bilo delno ugodeno in sodba sodišča druge stopnje spremenjena, tako da je bila odškodnina za nepremoženjsko škodo za vsako od tožnic znižana s 3.600 EUR na 2.600 EUR, temu ustrezno pa spremenjena tudi odločitev o obrestnem tožbenem zahtevku.
sodisce: Vrhovno sodišče

## Oškodovanec

**Spol:**

ženska

**Starostna skupina:**

ni opredeljeno

Osnovnošolka.

Opomba: Istočasno je bila odškodnina dosojena za še eno deklico, prav tako osnovnošolko!

## Škodni dogodek

Količina (kritičnih) imisij hrupa, tresljajev, onesnaženosti zaradi tovornega prometa po regionalni cesti G1-3 Pesnica – Vučja vas, je presegla običajne meje. Tožnici živita s starši v stanovanjski hiši na Hotizi.

Stanje je trajalo 44 mesecev (od leta 2005 do 14.8.2008, ko je bil tovorni promet preusmerjen).

Hiša v katerem živita tožnici z družino je:

    od ceste oddaljena okoli 30 m, hrup je bilo čutiti v vseh prostorih enako; neposredno na cesto je z enim oknom obrnjena dnevna soba in zakonska spalnica v kateri spi tožnica z možem, drugo okno dnevne sobe pa s strani gleda na cesto. Tudi otroška soba gleda na cesto. Okna druge otroške sobe in kuhinje s strani gledajo na cesto.

    v neposredni bližini je na cesti udarna jama; kadar je tovornjak zapeljal prek nje, je počilo kot grom in hiša se je stresla

    slišalo se je, ko so tovornjaki speljevali v 3,5, km oddaljeni vasi.

## Kršitev drugih pravic osebnosti

2.600 EUR Kršitev pravice do zdravega življenjskega okolja.

Tožnici sta v spornem obdobju obiskovali osnovno šolo, zato sta bili od 5 do 6 ur dnevno odsotni od doma. Zaradi hrupa nista mogli spati, ponoči sta se prebujali; zato sta bili utrujeni, neprespani, težko sta se učili, v šoli sta bili velikokrat nepripravljeni; bolj sta bili razdražljivi in po mnenju staršev sta se zato tudi velikokrat prepirali. Pred hišo sta se zaradi smradu in hrupa igrali le občasno.

---

OZ člen 179, 182